Versindaba » Leonard Cohen
Andries Bezuidenhout. ŉ Nuwe plaat van Cohen
Daar kom blykbaar binnekort ŉ nuwe plaat van Leonard Cohen uit – een met tien nuwe oorspronklike lirieke uit sy pen – met die titel Old Ideas. Die New Yorker was so gaaf om eergister een van die tien op hulle werf beskikbaar te stel, “Going Home”. Gaan luister gerus hier.
Tags: Leonard Cohen, New Yorker, Old Ideas
Posted in Andries Bezuidenhout, Binneblik, Blogs | 4 Kommentare »
Andries Bezuidenhout. Laat ons dan maar dans
Nog ŉ jaar is verby en almal raak seker dronkverdriet voor of teen middernag. Ek weet nie waar ek vandag gaan wees nie; as alles uitwerk dalk Yzerfontein op die Weskus. Dis goed om te kyk hoe ŉ jaar jou oor die see verlaat, sonder berge of geboue om die pad te versper. Aan al die lesers van Versindaba wens ek ŉ digterlike 2011 toe, maar veral aan onse webmeesters en ligtorings Marlise en Louis.
So op die Oujaar, dus, ŉ halfhartige poging om Leonard Cohen se “The Music Crept By Us” te vertaal. Dis een van my gunsteling gediggies oor die onderwerp:
MUSIEK SLUIP BY ONS VERBY
(ŉ Vrye vertaling van ŉ gedig deur Leonard Cohen)
Ek sou die bestuur se aandag
graag daarop wou vestig
dat die drankies afgewater is
dat die hoedetoonbankmeisie
en dat die musiek georkestreer word
deur voormalige ss monsters
dit Oujaarsaand is
en ek lipkanker het
plaas ek maar my
hoedjie van papier op my
harsingskudding en dans
So van dans gepraat, hier’s ŉ baie mooi weergawe van Antony and the Johnsons se “Epilepsy is Dancing”. Dit kom van hul album The Crying Light, maar hierdie is ŉ ander weergawe.
Antony het al ŉ baie mooi weergawe van die einste Leonard Cohen se “If It Be Your Will” gedoen. Dis ook op YouTube beskikbaar.
Tags: Epilepsy is Dancing, Leonard Cohen, Oujaarsaand